CELEX: 62011CN0497
Language: et
Date: 2011-09-27 00:00:00
Title: Kohtuasi C-497/11 P: Kreeka Vabariigi 27. septembril 2011 esitatud apellatsioonkaebus Üldkohtu (kuues koda) 13. juuli 2011 . aasta otsuse peale kohtuasjas T-81/09: Kreeka Vabariik versus Euroopa Komisjon

19.11.2011   
            
            
               ET
            
            
               Euroopa Liidu Teataja
            
            
               C 340/12
            
         Kreeka Vabariigi 27. septembril 2011 esitatud apellatsioonkaebus Üldkohtu (kuues koda) 13. juuli 2011. aasta otsuse peale kohtuasjas T-81/09: Kreeka Vabariik versus Euroopa Komisjon
   (Kohtuasi C-497/11 P)
   2011/C 340/21
   Kohtumenetluse keel: kreeka
   
      Pooled
   
   
      Apellant: Kreeka Vabariik (esindajad: P. Mylonopoulos, K. Boskovits ja G. Michailopoulos)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Tühistada Euroopa Liidu Üldkohtu 13. juuli 2011. aasta otsus kohtuasjas T-81/09 selles osas, millega Kreeka Vabariigi hagi on jäetud rahuldamata;
            
         
               —
            
            
               rahuldada Kreeka Vabariigi hagi kohtuasjas T-81/09;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   
               1.
            
            
               
                  
                     Esimene väide
                  : määruse nr 4253/88 artikli 23 lõike 2, määruse nr 2064/97 artikli 12 ning määruse nr 1605/02 artiklite 54 ja 57 väär tõlgendamine ja kohaldamine komisjoni poolt eraettevõtjatele üle antud kontrollipädevuse ulatuse osas.
            
         
               2.
            
            
               
                  
                     Teine väide:
                   proportsionaalsuse üldpõhimõtte väär kohaldamine ja puudulikud põhjendused seoses projektiga „Põhja-Kreeta magistraalteed”, kuna komisjon korrigeeris projekti 25 % ulatuses pelgalt viitega Kreeka ametiasutuste varasemale auditile, mis puudutas selle projekti üht osa.
            
         
               3.
            
            
               
                  
                     Kolmas väide:
                   määruse nr 2064/97 artikli 2 väär tõlgendamine ja kohaldamine seoses projektiga „Κakia Skala”, kuna Üldkohus leidis kvaliteedinäitajate põhjal, et projekti kohta on olemas piisav kontrolljälg.
            
         
               4.
            
            
               
                  
                     Neljas väide:
                   pakkujate võrdse kohtlemise põhimõtte ja direktiivi 93/37 artikli 22 lõike 1 väär tõlgendamine ja kohaldamine seoses projektidega „Varibobi liiklussõlm –Bogiati ja Afidnes — Markopoulou liiklussõlm — I osa”, „Aerino — Μ. Μοnastiri”, „M. Monastiri — Larissa ümbersõidu algus” ja „Larissa ümbersõit”, kuna piiratud pakkumismenetluse läbiviimiseks määratud tähtajad ja tingimused olid kõigile huvitatud isikutele teada ja teenisid projekti säästlikkuse eesmärki.
            
         
               5.
            
            
               
                  
                     Viies väide:
                   Kreeka Vabariigi olulise väite käsitlemata jätmine, mis puudutas pakkumismenetluse tähtaegu seoses projektidega „Aerino — Μ. Μοnastiri”, „M. Monastiri — Larissa ümbersõidu algus” ja „Larissa ümbersõit”, rikkudes kaitseõigusi ja õigust olla ära kuulatud.